อยากเที่ยว
เหลือเวลา 2 ปีเท่านั้น &#8220;พี่นุช&#8221; อรนุช อภิศักดิ์ศิริกุล ประธานเจ้าหน้าที่บริหารกลุ่มทิสโก้ ก็จะอายุ 60 ปี เกษียณจากการทำงานแล้ว ต้องบอกว่าตัวจริงเธอยังฟิตและดูอ่อนกว่าวัยมากกกกก
7 ต.ค. 2559

เหลือเวลา 2 ปีเท่านั้น “พี่นุช” อรนุช อภิศักดิ์ศิริกุล ประธานเจ้าหน้าที่บริหารกลุ่มทิสโก้ ก็จะอายุ 60 ปี เกษียณจากการทำงานแล้ว ต้องบอกว่าตัวจริงเธอยังฟิตและดูอ่อนกว่าวัยมากกกกก
ส่วนการทำงานอีก 2 ปีนับจากนี้ พี่นุชขอโฟกัส ไปที่เรื่องการนำพากลุ่มทิสโก้ เป็นดิจิทัลแบงก์กิ้งอย่างเต็มรูปแบบ ในตำแหน่งประธานคณะกรรมการบริหาร ที่จะเริ่มมีผลวันที่ 1 ม.ค. 2560 เป็นต้นไป
“อีกไม่นานจะเกษียณแล้ว เพราะฉะนั้นก็อยากจะทำเรื่องสำคัญให้เสร็จ ให้ทำหลายอย่างคงไม่ทัน”
ระหว่างทำงานไป พี่นุชก็วางแผนหลังเกษียณไป ที่ตั้งใจไว้คือออกไปเที่ยวให้หนำใจหลังจากคร่ำหวอดอยู่กับงานแบงก์มานาน
ส่วนสถานที่ที่ปักหมุดอยากจะไป คือ ฮาวาย ดินแดนที่มีหาดทรายสีเขียว สวยงามประทับใจ และฮาวายเป็นเพียง 1 ใน 2 แห่งของโลกเท่านั้น ที่มีหาดทรายสีเขียว นอกเหนือจากกาลาปากอส
ฟังแล้วรู้สึกเคลิ้ม อยากขอเป็นเด็กยกกระเป๋าติดตามไปด้วยจัง คริ...คริ